ৱাটর, সেনিটেসন অমসুং হায়জিন(WASH)অসিনা মীওইবগী হকশেলদা হকথেংননা ঈথীল পী অমসুং করিগুম্বা মসি ফজনা পায়খত্ত্রবদি মসিগী তুং কোয়বা ফল লৈগনি। ভারত অসি খ্বাইদগী য়াংনা চাউখৎলক্লিবা ইকোনোমিশীংগী মনুংদা অমনি, অদুবু WASH ইন্দিকেটরশীংগী মতাংদদি, মসি য়াম্না শোত্থরি। মীশীং বিলিয়ন 1.2গী মথক্তা লৈদুনা, সেনিটেসন থুনা ফগৎহনবা মথৌ তারিবা লৈবাক অমা ওইরি। সোলিদ এন্ড লিক্যুইদ ৱেষ্ট মেনেজমেন্ট (SLWM) অসি খুঙ্গংগী লমদা লু-নানবা, হায়জিন পুন্সিগী মগুন হেনগৎহন্নবা পায়খৎলিবা স্বাছ ভারত মিসন (SBM) (G)গী মরুওইবা কম্পোনেন্টশীংগী মনুংদা অমনি। SLWM হায়বসি কান্নদ্রবা হুন্দোকপোৎশীংবু খোমজিনবা, পুবা, প্রোসেস তৌবা, রিসাইকল তৌবা, ত্রিটমেন্ট তৌবা অমসুং মদুবু সাইন্টিফিক ওইবা মওংদা দিস্পোজ তৌববুনি।
মখাদা পিরিবা গাইদলাইনশীং অসিনা রুরেল এরিয়াশীংদা পায়খৎলিবা সোলিদ লিক্যুইদ ৱেষ্ট মেনেজমেন্ট (SLWM)গী বেসিক ওইবা, অথুবা ৱাহৌদোক অমা পীরি। মসি মরুওইনা দিষ্ট্রিক্ট এদমিনিষ্ট্রেটরশীংগীদমক ওপন দিফেকেসন ফ্রি (ODF) এক্টিভিটিশীংগা পুন্না মীৎয়েং থম্নবা শেম্বনি।
কান্নদবা হুন্দোকপোৎ(Waste)হায়বসি করিনো?
কান্নদ্রবা হুন্দোকপোৎ হায়বসি হৌজিক্কী লৈরিবা মওং শিজিন্নবা য়াদ্রবা অমসুং পামদ্রবা পোৎশক্কুম্না হুন্দোক্লবা আইটেম অমহেক্তবুনি। মসি মরি লৈনবা মেনেজমেন্ট মেথদ অদুগী মতুংইন্না মপং নত্ত্রগা মহি ওইবা য়াই।
মপং ওইবা হুন্দোকপোৎ (Solid Waste)
খুঙ্গংগী লমশীংদদি, মপং ওইবা হুন্দোকপোৎশীংগী খুদমশীংগী মনুংদা চাকখুম, লৈকোল, শনগোল, লৌউ-শীংউ অমসুং ধাতু, চে, প্লাষ্টিক, ফি অসিনচিংবদগী থোরকপা হুন্দোকপোৎশীং (wastes) অসিসু য়াউই। মখোয় অসি য়ুম, কমর্সিএল অমসুং ইন্দষ্ট্রিএল ইষ্টাব্লিসমেন্টশীংনা পুথোরকপা, মপু অদুদা শেলমিৎলোনগী কান্নবা লৈত্রবা ওর্গানিক অমসুং ইনওর্গানিক মেটরিএলশীংনি। খুঙ্গংগী মফমশীংদা লৈবা য়ুমথোংশীংগী হুন্দোকপোৎ অয়াম্বদি ইনওর্গানিক মেটরিএল য়াম্না য়াউদবা অমসুং হু চেন্দবা ওর্গানিকনি। মসিগী অকোয়রোনগা চুনবনা মরম ওইদুনা কম্পোষ্টিং (composting) অসি খুঙ্গংগী লমশীংদদি ৱেষ্ট মেনেজমেন্টগী খ্বাইদগী চুনবা মেথদ অমনি।
মহি ওইবা হুন্দোকপোৎ (Liquid Waste)
ঈশীং অসি অমুক্তি শিজিন্নখ্রবা অমসুং মীওইবনা শিজিন্নবা নত্ত্রগা অতৈ হিরম অমত্তদা শিজিন্নবা য়াদ্রবদি মদুবু মহি ওইবা হুন্দোকপোৎনি হায়না লৌগনি। হুন্দোকপোৎ মহি (ৱেষ্টৱাটর) অসি ইন্দষ্ট্রিএল অমসুং দোমেষ্টিক হায়না সব-কেটেগোরিদা খায়দোকপা য়াই।
- ইন্দষ্ট্রিএল ৱেষ্টৱাটর অসি মেন্যুফেকচরিং প্রোসেসশীংনা পুথোকই অমসুং মসি ত্রিট (treat) তৌবদা অরুবা ওই।
- দোমেষ্টিক ৱেষ্টৱাটরগী মনুংদা য়ুম, কমর্সিএল কমপ্লেক্সশীং, হোটেলশীং, অমসুং এজুকেসনেল ইনষ্টিট্যুসনশীংদগী থোরকপা ঈশীংসু মনুং চল্লি।
SBM গাইদলাইনশীংগী মখাদা SLWM
SBMনা এৱারনেস পীবা অমসুং কম্যুনিটিনা মেনেজ তৌবা সেনিটেসন সিষ্টেমশীং পীবদা অহেনবা মীৎয়েং থম্মী। SLWMগী ইনিসিএটিভশীং ইকোনোমিকেল অমসুং ইফিসিএন্ট ওইনা ইমপ্লিমেন্ট তৌনবগীদমক, গ্রাসরুট লেভেলদা ওনরশিপ লৈবা অমসুং ষ্টেজ পুম্নমক্তা কম্যুনিটিগা চৎমিন্নবা হায়বসি য়াম্না মরুওই।
সষ্টেনেবল সিষ্টেম অমগী দিমান্দ অমা শেম্নবা ইনফোর্মেসন, এজুকেসন, অমসুং কম্যুনিকেসন (IEC) ইন্টরভেন্সনশীংনা SLWM দা মীৎয়েং চংবা তাই। মসিনা খুন্দারিবা মীয়ামদা কান্নবা ঈথীল অমা লৈহন্নবগী মওংদা হুন্দোকপোৎ মাংহন্নবগী (waste disposal) সিষ্টেমশীং শেমগৎহন্নবা লমজিংগনি। কম্যুনিটি/ গ্রাম পঞ্চায়ট (GP) অদুবু মাংদা থোরক্নবা অমসুং মখোয়না চলাইবা অমসুং য়েংশিনবা ঙমগদবা অসিগূম্বা সিষ্টেম অমা দিমান্দ তৌনবা পুক্নিং থৌগৎপা তাই।
এৱারনেস অমসুং এজুকেসন কেম্পেইনশীং অসি পঞ্চায়ট ওফিসিএলশীং, মীহুৎ ওইনা মীখলদা খল্লবশীং, স্কুলশীং, খুঙ্গংগী লমদা থবক তৌরিবা নন-গবর্ণমেন্টেল ওর্গানাইজেসনশীং (NGOs), দুকান্দারশীং, ইমুং-মনুংশীং অমসুং মীচম মীয়ামগী ওইনা পান্দম থমগদবনি।
GP ফঙ্কসনরিশীং অদুনা মরি লৈনবা ষ্টেট গবর্ণমেন্টশীংগী ঙাক্লৌগা লোয়ননা SLWM সিষ্টেমশীংগী দিজাইন, ইমপ্লিমেন্টেসন, ওপরেসন অমসুং মেইন্টিনেন্সকী (O&M) দায়ত্ব লৌগনি। GP অমসুং কম্যুনিটি সুপরভিজনগী মখাদা কনষ্ট্রক্সন অমসুং মেনেজমেন্টগী থবক থৌরমশীংদা অহুমশুবা পার্টিশীংসু য়াউহন্নবগী মেকানিজমশীং পুথোকপা য়াই। অসিগুম্বা কেসশীংদদি, SLWM সিষ্টেমশীং মেনেজ তৌনবগী, ষ্টেকহোল্ডর কয়াগী থৌদাং অমসুং দায়ত্বশীংদা মপুংফানা ময়েক শেংহনবা হায়বসি তঙাইফদে। কম্যুনিটি কন্ত্রিব্যুসন অমসুং সষ্টেনেবল ওইবা SLWMগী ইনিসিএটিভশীংগী চুনবা চার্জশীং লৈহনবা অসিসু য়াম্না ফৈ।
SLWMগী ইনষ্টিট্যুসনেল এরেঞ্জমেন্টশীং
SLWM অমনা কোনশিন্নবগীদমক GP পুম্নমকপু টার্গেট তৌগদবনি। GP খুদিংমক্কী SLWM প্রোজেক্টশীং অসি দিষ্ট্রিক্ট অমগী এনুএল ইমপ্লিমেন্টেসন প্লান (AIP)গী শরুক অমা ওইগদবনি। AIP অদু ষ্টেট লেভেল স্কিম সেঙ্কসনিং কমিটিনা এপ্রুভ তৌবা ওইগদবনি। ইন্দিভিজুএল SLWM প্রোজেক্ট খুদিংমক ষ্টেট মশাগী টেক্নিকেল অমসুং ফাইনান্সিএল রুলশীংগী মতুংইন্না দিষ্ট্রিক্ট ৱাটর এন্ড সেনিটেসন কমিটি (DWSC)গী লেভেলদা এপ্রুভ তৌবা য়াই। ষ্টেট খুদিংমক্তা য়ামদ্রবদা ষ্টেট লেভেলদা SLWM কন্সলটেন্ট অমা অমসুং SLWM প্রোজেক্টশীং শেম-শাবদা লমজিং-লমতাক্নবগীদমক দিষ্ট্রিক্ট ৱাটর এন্ড সেনিটেসন মিসন (DWSM) / DWSC খুদিংমক্তা SLWM কন্সলটেন্ট অমা লৈগদবনি।
টেক্নোলোজি সেলেক্সনগী ক্রাইটেরিয়া (Criteria for Selection of Technology)
- য়ুমশীংগী মনাক্তা অহাংবা মফম লৈবা অমসুং য়ুমশীংগী মওং-মতৌ (housing pattern)।
- টোপোগ্রাফি, সোইল ষ্ট্রকচর অমসুং গ্রাউন্দ ৱাটর কন্দিসনশীং য়াউনা খুঙ্গং অদুগী জিওফিজিকেল কন্দিসন।
- ঈশিং সপ্লাইগী সোর্সশীং অমসুং মওং-মতৌ (ইন্দিভিজুএল / পব্লিক)।
- খুঙ্গং অদুগী মনুং অমসুং অকোয়বদা কমন স্পেস লৈবা।
- GP অদুদা লৈবা ইকোনোমিক ষ্টেটস অমসুং হ্যুমেন রিসোর্সশীং।
ৱেষ্ট মেনেজমেন্ট টেক্নোলোজিশীং
সোলিদ ৱেষ্ট মেনেজমেন্ট: কম্পোষ্টিং মেথদশীং
লিক্যুইদ ৱেষ্ট মেনেজমেন্ট: ৱেষ্টৱাটর ট্রিটমেন্ট টেক্নোলোজিশীং
টেক্নোলোজিশীংগী অকুপ্পা মরোলগীদমক্তা, মখাগীসিদা য়েংবীয়ু।
- মিনিষ্ট্রি ওফ দ্রিঙ্কিং ৱাটর এন্ড সেনিটেসন, স্বছ ভারত মিসন (গ্রামিণ) (2015) টেক্নোলোজিকেল ওপশনস ফোর সোলিদ এন্ড লিক্যুইদ ৱেষ্ট মেনেজমেন্ট ইন রুরেল এরিয়াজ, গবর্ণমেন্ট ওফ ইন্দিয়া
- মিনিষ্ট্রি ওফ দ্রিঙ্কিং ৱাটর এন্ড সেনিটেসন, স্বছ ভারত মিসন (গ্রামিণ) (2015). সোর্স বুক ওন সোলিদ এন্ড লিক্যুইদ ৱেষ্ট মেনেজমেন্ট ইন রুরেল এরিয়াজ, গবর্ণমেন্ট ওফ ইন্দিয়া
ভিলেজ স্বছতা ইন্দেক্স (Village Swachhtha Index)
ভারত সরকারনা, লু-নানবগী এৱারনেস লৈহন্নবা অমসুং খুঙ্গংশীং, GPশীং, ব্লোকশীং, দিষ্ট্রিক্টশীং অমসুং ষ্টেটশীংগী মরক্তা কম্পিটিসনগী ৱাখল পোকহন্নবগীদমক ভারত শিনবা থুংনা লু-নানবগী চাং ওন্নবগী মথৌ তাগদবা ফেক্টরশীং মশক খংদোক্নবা অকুপ্পা ষ্টেটিষ্টিকেল এনালাইসিস অমা শেমগৎলে। ষ্টেটশীং অমসুং এক্সপর্টশিংগা কয়ারক হন্না খন্ন-নৈনখিবা অমসুং লৈবাক অসিদা লৈবা দিষ্ট্রিক্ট 75গী য়ুমথোং 70,000 হেনবদা চত্থখিবা অচৌবা সর্ভে অমদা য়ুম্ফম ওইদুনা, ক্লিনলিনেস ইন্দেক্স (Cleanliness Index) অমসুং SLWM ইন্দেক্স অসি মশক তাকখ্রে।
ক্লিনলিনেস ইন্দেক্সনা শাফবা মওংগী টোইলেট অমসুং অকোয়রোনগা চুনবা মওংদা লৈরিবা খুঙ্গংগী য়ুমথোংশীং য়াউনা খুঙ্গং অমগী অপুনবা লু-হেনবদু (overall cleanliness) কেপচর তৌই। SLWM ইন্দেক্সনা য়ুমগী অমসুং মীয়ামগী ওইবা মফমশীংগী অকোয়বদা অমোৎ-অকায় লৈতবা অমসুং য়ুমথোংশিংগী অকোয়বদা ঈশীং তুংবা লৈতবদু য়েংদুনা অকোয়রোনগী অফবা ফিভম (environmental friendliness) অদুবু কেপচর তৌই। SLWM ইন্দেক্স অসি ক্লিনলিনেস ইন্দেক্সতগী মখাদা পীরিবসিগী মওং অসিদা লৌথোকপনি:
ভিলেজ ক্লিনলিনেস ইন্দেক্স (C) হায়রগা C = 0.4*X1 + 0.3*X2 + 0.1*X3 + 0.2*X4 বু খংনৈ।
মসিগী মথক্তা, ভিলেজ SLWM ইন্দেক্স অসিনা S = 0.5*X2 + 0.17*X3 + 0.33*X4 গী অসুম্না মশক তাকই, মসিদা
X1 = শাফবা মওংগী সেনিটেসন লৈবা য়ুমথোংগী % বু খংনগনি।
X2 = অকোয়বদা অমোৎ-অকায় অমত্তা লৈতবা য়ুমথোংগী % বু খংনগনি।
X3 = অকোয়বদা কান্নদবা ঈশীং তুংবা মফম অমত্তা লৈতবা য়ুমথোংগী % বু খংনগনি।
X4 = মীয়ামগী ওইবা মফমশীংদা অমোৎ-অকায় লৈতবগী লেভেলগী % বু খংনগনি।
ক্লিনলিনেস ইন্দেক্সপু শেমগৎলিবা মথক্তা পীখ্রিবা ফেক্টর কয়া অসিগী চাং লেপ্পা হায়বসি গ্রাম সভাশীংগী দায়ত্বনি।
সোর্স : মিনিষ্ট্রি ওফ দ্রিঙ্কিং ৱাটর এন্ড সেনিটেসন
mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng eng_Latn mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng